stanford-oval/wikipedia huggingface dataset:
Mayhem (yhtye)
Aiheesta muualla

Wikimedia Commonsissa on kuvia tai muita tiedostoja aiheesta .
Yhtyeen virallinen internetsivu (englanniksi)
Yhtyeen albumien arvosteluja Anus.com-internetsivulla (englanniksi)
Mayhem (yhtye) Last.fm:ssä (englanniksi)
Mayhem Encyclopaedia Metallumissa (englanniksi)
| n k Mayhem |
| --- | --- |
 Necrobutcher  Hellhammer  Attila Csihar  Teloch  Ghul   Morfeus  Silmaeth   Dead (Per Yngve Ohlin)  Euronymous  Count Grishnackh (Varg Vikernes)  Manheim  Messiah  Maniac  Occultus  Kittil  Blackthorn  Nordgaren  Torben  Blasphemer (Rune Eriksen) 
Studioalbumit:  De Mysteriis Dom Sathanas  Grand Declaration of War  Chimera  Ordo Ad Chao  Esoteric Warfare  Daemon 
Livealbumit:  Live in Leipzig  Live in Zeitz  The Return... (Live in Bischofswerda)  Mediolanum Capta Est (Live in Milan)  Live in Marseille  De Mysteriis Dom Sathanas Alive  Live in Jessheim  Live in Sarpsborg  Daemonic rites 
Kokoelmat:  Out From The Dark  European Legions  US Legions 
EP:t:  Deathcrush  Wolf's Lair Abyss  Life Eternal  Atavistic Black Disorder / Kommando 
Demot:  Voice Of A Tortured Skull  Pure Fucking Armageddon  Deathrehearsal  Life Eternal  Psywar  Black Glass Communion  Voces Ab Alta 
Bootlegit:  In Memorium (7″/CD)  From the Darkest Past  A Tribute to the Black Emperors  Dawn of the Black Hearts 
| Auktoriteettitunnisteet  |
| --- | --- |
Kansainväliset:  ISNI 2  VIAF 
Kansalliset:  Norja  Ranska  BnF data  Yhdysvallat 
Taiteenala:  MusicBrainz 
Maniac esiintymässä (oikealla)
Mayhem vuonna 2008 Jalometalli-festivaaleilla: vasemmalta oikealle Blasphemer, Attila Csihar ja Necrobutcher
Psoradiá

Psoradián saari.
| --- | --- |
Muut nimet:  Psoráthia (Ψωράθια)
Sijainti:  36°09′07″N, 29°35′46″E, Megísti Ródos, Etelä-Egean saaret Kreikka
Saariryhmä:  Dodekanesia
Merialue:  Välimeri
Pinta-ala:  0,009 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Psoradiá (kreik. Ψωραδιά, myös Psoráthia, Ψωράθια) on pieni Kreikan saari, joka kuuluu Dodekanesian saariryhmään ja sijaitsee Kastellórizon eli Megístin saaren itärannikolla Kastellórizon kylän edustalla. Saaren pinta-ala on noin 0,009 neliökilometriä ja se on asumaton. Hallinnollisesti Psoradiá kuuluu Megístin kuntaan, Ródoksen alueyksikköön ja Etelä-Egean saarten alueeseen.
Aiheesta muualla

Kuvia tai muita tiedostoja aiheesta Psoradiá Wikimedia Commonsissa
Dodekanesia
| --- | --- |
Pääsaaret:   Astypálaia  Kálymnos  Kárpathos  Kásos  Kastelórizo (Megísti)  Kos  Léros  Nísyros  Pátmos  Ródos  Sými  Tílos 
Muut suuremmat saaret:   Agathonísi  Alimiá  Arkoí  Farmakonísi  Gyalí  Kínaros  Lévitha  Leipsoí  Nímos  Psérimos  Saría  Télendos 
Pienet saaret:   Adelfoí  Áfoti  Ágios Antónios  Agía Kyriakí, Astypálaia  Agía Kyriakí, Kálymnos  Agía Kyriakí, Léros  Agía Marína  Agía Thékla  Ágios Andréas  Ágios Geórgios, Megísti  Ágios Geórgios, Pátmos  Ágios Theódoros  Agriélaia  Ammoúdi  Antítilos  Ánydro  Apanonísia  Archángelos  Archangélou  Arefoúsa  Argeloússa  Armáthia  Artikonísi  Aspronísia Makrý Aspronísi  Megálo Aspronísi  Mikró Aspronísi  Aspropníchtis  Astakidonísia Astakída  Astakidópoulo  Chténi  Siál  Aváptistos  Avgó  Balámou  Chálavra Káppari  Makronísi  Piáto  Piláfi, Leipsoí  Psómos  Stavrí  Chamilí  Charkiás  Chiliomódi  Chína  Chondró  Chondronísi  Chondrós  Despotikó  Diakóftis  Diavátes Karavalonísi  Megalonísi  Divoúnia  Drosonísi  Exonísi  Faradonísia  Fokionísia  Frágkos  Ftenó  Gáidaros Livadeión  Gáidaros Megálou Chorioú  Gialesíno  Gláros, Agathonísi  Gláros, Léros  Glynó  Griá  Ímia  Kalapódia  Kalavrós  Kalólimnos  Kalóvolos  Kandelioússa  Karávolas  Karofýlla  Káto Prasoúa  Katsagrélli  Katsikópoula  Kentronísi  Kolófonas, Chálki  Kolófonas, Kásos  Kómaros  Kouloúndros  Kouloúra  Kounéli  Kounoúpoi  Koúrika  Koutsomýti  Krevátia  Krevatió  Kténia  Liádia Megálo Livádi  Pláka, Léros  Lígkia  Líra  Lítra  Maelonísi  Makronísi, Kásos  Makronísi, Pátmos  Makrý  Manóli  Márathos  Marmarás  Mávra  Mávro Poïní  Megálo Mávro Poïní  Megálo Trístomo  Mikrí Kouloúra  Mikró Sofráno  Mikró Trístomo  Moíra  Moní  Nekrothíki  Nerá, Agathonísi  Nerá, Kálymnos  Nípouri  Nisáki  Nisí  Nisierós  Ofidoússa  Oxiá  Pacheiá  Palaiókastro  Páno Prasoúa  Páploma  Patelída  Paximáda  Pentánisa  Pénte Vráchoi  Pergoússa  Petrokáravo  Piganoússa  Piláfi, Pátmos  Pítta  Pláka, Kásos  Plateía  Pláti, Kálymnos  Pláti, Kásos  Pláti, Sými  Polýfados  Pontikonísia Megálos Pontikós  Mikrós Pontikós  Pontikoúsa  Porionísi  Práso  Prasonísi, Kárpathos pohj.  Prasonísi, Kárpathos itä  Prasonísi, Pátmos  Prasonísi, Ródos  Prasoúda  Psathonísi, Agathonísi  Psathonísi, Pátmos  Psomí  Psoradiá  Ro  Safonídi  Saráki  Savoúra  Sélli  Sesklí  Sfýra  Skláves  Smyneronísi  Sochás  Sókastro  Spoláto  Strongylí, Agathonísi  Strongýli, Chálki  Strongýli, Kásos  Strongylí, Léros  Strongylí, Megísti  Strongylí, Nísyros  Strongyló, Pátmos  Strongyló, Ródos  Sýrna  Tigáni  Tragonéra  Tragonísi  Tragoúsa  Tría Nisiá Mesonísi  Plakída  Stefánia  Troumpéto  Trypití  Tsoúka, Chálki  Tsoúka, Pátmos  Tsoukáki  Vasilikí  Velóna  Xéra  Xóplakes  Zaforás
Protogeometrinen kausi

Protogeometrinen kausi (esigeometrinen kausi) on muinaisen Kreikan niin kutsuttuihin ”pimeisiin vuosisatoihin” luettavissa oleva aikakausi, joka käsittää noin vuodet 1050–900 eaa. Kausi seurasi submykeneläistä kautta, ja sitä seurasi varsinainen geometrinen kausi noin 900 eaa. alkaen.
Protogeometrinen kausi tunnetaan muiden pimeiden vuosisatojen tavoin vain arkeologian kautta. Käsitettä käytetään erityisesti puhuttaessa aikakauden keramiikasta.
Historia

Protogeometrista keramiikkaa tuotettiin erityisesti Ateenassa ja muualla Attikassa sekä Euboialla, jotka olivat selvinneet vähemmin vaurioin mykeneläisen kulttuurin romahduksesta ja doorilaisvaellusten ajasta. Protogeometrinen keramiikka sai vaikutteita itämaisesta keramiikasta, erityisesti Pohjois-Syyrian taiteesta sekä kreetalaisen keramiikan viimeisestä vaiheesta.
Protogeometrinen kausi ja sitä välittömästi edeltäneet ja seuranneet ajat voidaan jakaa kausiin seuraavasti. Ajoitukset ovat summittaisia ja pyöristettyjä. Kirjainlyhenteitä käytetään englanninkielisessä ja tieteellisessä kirjallisuudessa.
Protogeometrinen keramiikka

Amfora, Attika, n. 975–950 eaa.
Amfora, Attika, n. 950–900 eaa.
Kalathos, Attika, n. 950–900 eaa.
Krateerien sirpaleita, Attika, n. 950–875 eaa.
Amfora, Euboia, 900-luku eaa.
Pyksis, Euboia, 900-luku eaa.
Lekythos, 1000–900-luku eaa.
Kaksois-oinokhoe, 900-luku.
Linnunmuotoinen vaasi, 900-luku eaa.
Skyfos, 900–800-luku eaa.
Aiheesta muualla

Kuvia tai muita tiedostoja aiheesta Kreikan protogeometrinen kausi Wikimedia Commonsissa
MC5

| MC5 |
| --- | --- |
 MC5
Tiedot
Toiminnassa:  1964–1972, 2003–2012
Tyylilaji:  garage rock protopunk hard rock blues-rock heavy metal
Kotipaikka:  Detroit, Yhdysvallat
Laulukieli:  englanti
Entiset jäsenet:  Rob Tyner, laulu (1965–1972)  Wayne Kramer, kitara (1964–2012)  Fred ”Sonic” Smith, kitara (1964–1992)  Michael Davis, basso (1966–1972, 1992–2012)  Dennis Thompson, rummut (1966–2012)  Handsome Dick Manitoba, laulu (2005–2012)  Billy Vargo, kitara (1964–1965)  Bob Gaspar, rummut (1964–1966)  Patrick Burrows, basso (1965–1966)  Steve Moorhouse, basso (1972)  Derek Hughes, basso (1972)  Ritchie Dharma, rummut (1972) 
Levy-yhtiö:  Elektra Records   Rhino Records   Atlantic Records  
Infobox OKNimi-testi OK: 
MC5 oli yhdysvaltalainen rockyhtye, joka perustettiin Detroitissa 1960-luvun puolivälissä. Yhtyeen nopeatempoista ja energistä rockia on pidetty sekä punkrockin että metallimusiikin edelläkävijänä.
Yhtyeen klassiseen kokoonpanoon kuuluivat Fred ”Sonic” Smith (kitara), Wayne Kramer (kitara), Rob Tyner (laulu), Michael Davis (basso) ja Dennis Thompson (rummut). Yhtye hajosi vuonna 1972. 2000-luvun alkuvuosina MC5 esiintyi jälleen elossa olevien jäsentensä ja parin uuden muusikon voimin.
MC5 on lyhenne sanoista Motor City Five. Motor City on yhtyeen kotikaupungin, autotehtaistaan tunnetun Detroitin, kutsumanimi.
Yhtyeen albumi Kick out the Jams (1969) valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään.
Historia > Varhaiset vaiheet

MC5:n perustivat parhaat ystävykset Wayne Kramer ja Fred ”Sonic” Smith Detroitissa vuonna 1964. He ihailivat rhythm and blues- ja blues-artisteja Chuck Berryä, Dick Dalea ja The Venturesia. Yhtye esitti näiden inspiroimaa energistä, raakasointista ja nopeatempoista musiikkia, jota voi kutsua garage rockiksi. Yhtyeellä oli poliittinen, vallankumouksellinen ja kapinallinen asenne. Alkuperäisessä kokoonpanossa Wayne Kramer oli kitaristi-laulaja, Fred ”Sonic” Smith basisti, Billy Vargo toinen kitaristi sekä Bob Gaspar rumpali. He jättivät opiskelunsa ja työpaikkansa keskittyäkseen yhtyeeseen.
Wayne Kramerin mielestä he tarvitsivat managerin ja hän pyysi tähän tehtävään Rob Tyneriä, joka oli poliittisesti aktiivinen, käynyt kouluja ja vahvasti mukana silloisessa beatnik-kulttuurissa. Vuonna 1965 Fred Smith otti Billy Vargon paikan kakkoskitaristina ja Rob Tyneristä tuli basisti. He huomasivat Tynerin olevan olevan lahjakkaampi laulajana kuin basistina. Patrick Burrows liittyi yhtyeeseen basistiksi, mutta vuoden kuluttua hän ja Bob Gaspar jättivät MC5:n vuonna 1966. Heidät korvattiin Michael Davisilla ja Dennis Thompsonilla. Davisin ja Thompsonin tultua mukaan MC5:n klassinen kokoonpano oli syntynyt.
Lähes yksinomaan vain Detroitissa esiintynyt MC5 sai mainetta erittäin energisistä konserteistaan ja erikoisista tempauksistaan. Kirjailija Robert Bixbyn mukaan MC5 oli ”hallitsematon luonnonvoima, jota yhtye itse vain vähän jos lainkaan pystyi hallitsemaan”. Yhtyeen levy-yhtiö oli Elektra Records ja managerina toimi Danny Fields.
Historia > Merkittävimmät vuodet

Vuonna 1969 MC5 julkaisi ensimmäisen lp-levynsä Kick Out The Jams, joka oli detroitilaisella Grande Ballroom- klubilla vuotta aikaisemmin äänitetty konserttitaltiointi. Kyseessä on ehkä koko 1960-luvun rajuin ja hyökkäävin rocklevytys. Levyn tyylikirjo ulottui suorasukaisesta rockista free jazz- ja Jimi Hendrix -vivahteiseen ääniteokseen ”Starship”. Sanoitustensa puolesta MC5 liittyi avoimesti 1960-luvun protestiliikkeeseen. Esikoislevyn tuottaja oli vasemmistoradikaalin White Panther -järjestön johtajiin lukeutunut John Sinclair. Levy nousi Yhdysvalloissa Top 30 -albumilistalle asti, vaikka sen sisältämä provosoiva kielenkäyttö, kuten nimikappaleen ”motherfuckers!”-huuto, aiheuttikin reaktioita jälleenmyyjien keskuudessa. Hudson's Department Store -levykauppa kieltäytyi myymästä kaikkia Elektra Recordsin julkaisemia levyjä, jolloin MC5 aloitti Hudsons'in vastaisen mainoskampanjan. Levyn myöhemmässä versiossa sana olikin sensuroitu muotoon ”brothers and sisters”.
Yhtyeen seuraavat lp-levyt olivat suoraviivaiseen rockiin keskittynyt Back In The USA (1970) sekä High Time (1971), jolla oli jälleen läsnä kokeellisiakin elementtejä. Näiden levyjen myyntiluvut jäivät ilmestymisen aikoihin melko olemattomiksi. Nykyisin kyseiset albumit ovat Kick Out The Jamsin tapaan hyvin arvostettuja rock-kriitikoiden keskuudessa.
Historia > Yhtyeen hiipuminen ja hajoaminen

MC5:n musiikki oli herättänyt huomiota ja kiinnostusta Euroopassa, ja yhdysvaltalaisen suosionsa hiipuessa yhtye harkitsi Britanniaan siirtymistä. Vuonna 1972 MC5 teki kiertueen Euroopassa ja konsertoi elokuussa myös Turun Ruisrockissa. Ennen tätä Michael Davis oli erotettu yhtyeestä hänen heroiiniriippuvuutensa vuoksi. Laulaja Rob Tyner erosi yhtyeestä Ruisrockin jälkeisenä syksynä ja pian hänen perässä lähti myös Dennis Thompson.
MC5:n kokoonpano alkoi rakoilla ja jäsenten keskinäiset välit huonontua. Yhtyeeseen kaksin jääneet Wayne Kramer ja Fred ”Sonic” Smith löysivät korvaaviksi jäseniksi basisti Derek Hughesin ja rumpaliksi Ritchie Dharman. Tämä kokoonpano konsertoi vuoden 1972 marraskuussa Helsingin Kulttuuritalolla ja Tampereen Kinopalatsissa. Yhtye ei kuitenkaan onnistunut enää pitämään vanhaa henkeä yllä ja jäi Kulttuuritalon konsertissa lämmittelijäyhtyeensä Hurriganesin varjoon. Viimeisen kerran yhtye esiintyi kotikaupunkinsa Detroitin Grande Ballroomissa uudenvuodenaattona 1972.
Kaksi yhtyeen jäsenistä (Kramer ja Davis) joutui sittemmin vankilaan huumausainerikosten johdosta.
Historia > Hajoamisen jälkeen

1970-luvun lopulla punkkarit alkoivat kiinnostua MC5:n musiikista. Yhtyeen maine ja suosio kasvoivat voimakkaasti 1980- ja 1990-luvuilla. Varsinkin ns. action rock -tyyliä ja garage rockin uusinta sukupolvea edustavat yhtyeet ovat saaneet suuria vaikutteita MC5:ltä.
Yhtyeen jäsenistä Fred ”Sonic” Smith perusti Sonic’s Rendezvous Bandin ja avioitui punk-runoilija Patti Smithin kanssa. Pariskunta teki yhteisen levyn Dream of Life (1987). Rob Tyner pysyi kauan erossa musiikin tekemisestä, kunnes aloitti soolouran vuonna 1990 ja teki sooloalbumin Blood Brothers. Tyner kuoli sydänkohtaukseen syyskuussa 1991. Fred ”Sonic” Smith kuoli alkoholismin aiheuttamaan sairauteen vuonna 1994. Kahta vuotta aiemmin yhtye oli kokoontunut klassisen kokoonpanonsa elossa olevien jäsenten voimin esiintymään Tynerin muistokonsertissa. Wayne Kramer on julkaissut useita sooloalbumeja.
Historia > Yhtyeen paluu

Vuonna 2003 MC5:n kolme elossa olevaa jäsentä eli Wayne Kramer, Michael Davis ja Dennis Thompson, alkoivat esiintyä yhdessä nimellä MC5/DKT. He tekivät paluun esiintymällä 100 Clubilla Lontoossa sijaitsevalla klubilla. Fred Smithin ja Rob Tynerin paikat täyttivät useat uudet muusikot. Laulajan paikan jakoivat David Vanian, Lemmy Kilmister ja Ian Astbury. Smithin paikalla soitti vähän aikaa Nicke Andersson. Uusi MC5 ei tehnyt uusia levytyksiä.
Helmikuussa 2005 MC5:n laulajaksi liittyi Handsome Dick Manitoba, joka tunnetaan The Dictatorsin laulajana. Heinäkuussa 2005 yhtye esiintyi Joensuun Ilosaarirockissa. MC5:n ura päättyi lopullisesti helmikuussa 2012 Michael Davisin kuoltua maksasairauteen 68-vuotiaana.
MC5 otettiin Rock & Roll Hall of Fameen vuonna 2024.
Jäsenet

| --- | --- |
Alkuperäinen  (1964–1965):  Wayne Kramer – laulu, kitara  Billy Vargo – kitara  Fred ”Sonic” Smith – basso  Bob Gaspar – rummut
(1965–1966):  Rob Tyner – laulu  Wayne Kramer – kitara  Fred ”Sonic” Smith – kitara  Patrick Burrows – basso  Bob Gaspar – rummut
Kuuluisin (1966–1972):  Rob Tyner – laulu  Wayne Kramer – kitara  Fred ”Sonic” Smith – kitara  Michael Davis – basso  Dennis Thompson – rummut
(1972):  Rob Tyner – laulu  Wayne Kramer – kitara  Fred ”Sonic” Smith – kitara  Steve Moorhouse – basso  Dennis Thompson – rummut
(1972):  Rob Tyner – laulu  Wayne Kramer – kitara  Fred ”Sonic” Smith – kitara  Derek Hughes – basso  Dennis Thompson – rummut
(1972):  Wayne Kramer – laulu, kitara  Fred ”Sonic” Smith – kitara  Derek Hughes – basso  Ritchie Dharma – rummut
Rob Tynerin muistokonsertissa (22. helmikuuta 1992):  Wayne Kramer – laulu, kitara  Fred ”Sonic” Smith – kitara  Michael Davis – basso  Dennis Thompson – rummut
(2003–2005):  Wayne Kramer – laulu, kitara  Michael Davis – basso  Dennis Thompson – rummut
(2005–2012):  Handsome Dick Manitoba – laulu  Wayne Kramer – laulu, kitara  Michael Davis – basso  Dennis Thompson – rummut
Rob Tyner – laulu (1965–1972) (kuollut 1991)
Wayne Kramer – kitara (kuollut 2024)
Fred ”Sonic” Smith – kitara (1965–1992), basso (1964–1965) (kuollut 1994)
Michael Davis – basso (1966–1972, 1992–2012) (kuollut 2012)
Dennis Thompson – rummut (1966–2012) (kuollut 2024)
Handsome Dick Manitoba – laulu (2005–2012)
Billy Vargo – kitara (1964–1965)
Bob Gaspar – rummut (1964–1966)
Patrick Burrows – basso (1965–1966)
Steve Moorhouse – basso (1972)
Derek Hughes – basso (1972)
Ritchie Dharma – rummut (1972)
Diskografia > Alkuperäiset albumit

Kick out the Jams (Elektra, 1969)
Back in the USA (Atlantic, 1970)
High Time (Atlantic, 1971)
Diskografia > Hajoamisen jälkeen julkaistut albumit

Babes In Arms (ROIR/Danceteria, 1983)
Kick Copenhagen Live 72 (Lawnmover, 199?; bootleg)
Sonic Sounds from the Midwest (ei yhtiötä; bootleg)
Live Detroit 68/69 (Revenge, 199?)
Live 69/70 (NKVD, 199?)
Vintage Years (NKVD, 199?)
Black To Comm (Receiver, 1994)
Power Trip (Total Energy, 1994)
Looking At You (Total Energy, 1995)
American Ruse (Total Energy, 1995))
Thunder Express (Jungle Records, 1995)
Friday the 13th (Alive, 1995)
Teenage Lust (Total Energy, 1996)
Ice Pick Slim (Alive, 1997)
Starship: Live at Sturgis Armory June 1968-1998 (Total Energy, 1998)
'66 Breakout (Total Energy, 1999)
The Big Bang: The Best of MC5 (Rhino, 2000)
Human Being Lawnmover - The Baddest & the Maddest of the MC5 (Total Energy, 200?)
Purity Accuracy (Easy Action, 2005; kuuden cd:n boksi)
Diskografia > Singlet

I Can Only Give You Everything / One of the Guys (AMG Records, 1967)
Looking at You / Borderline (A-Square Records, 1968)
I Can Only Give You Everything / I Just Don't Know (AMG, 1969)
Kick Out the Jams / Motor City Is Burning (Elektra, 1969)
Ramblin' Rose / Borderline (Elektra, 1969; Britannia)
Tonight / Looking at You (Atlantic, 1969)
Esta Noche (Tonight) / Tutti Frutti (Atlantic/Hispa Vox, 1969; Espanja)
Shakin' Street / The American Ruse (Atlantic, 1970)
Back in the USA / Tutti Frutti (Atlantic, 1970; Saksa)
Over and Over / Sister Ann (Atlantic, 1971; ei julkaistu virallisesti, vain koelevyt olemassa)
Aiheesta muualla

Kuvia tai muita tiedostoja aiheesta MC5 Wikimedia Commonsissa
MC5
MC5-yhtyeen rumpali Dennis ”Machine Gun” Thompson
MC5-yhtyeen perustaja Wayne Kramer
Psyyke

Psyykellä (kreik. ἡ ψυχή, psykhē) eli sielulla tarkoitetaan usein eri yhteyksissä eri asioita. Psyykellä ajatellaan myös olevan eri osia tai osa-alueita, kuten esim. havainnointi, kognitio ja emootiot. Yleisesti sillä tarkoitetaan sielua tai mieltä.
Psyykeä tai mieltä ja sen osia tutkivaa tiedettä kutsutaan nimellä psykologia. Psykologiassa sielun ajatellaan olevan pitkälti yhtenevä tietoisuuden kanssa, ja sillä ajatellaan olevan kiinteimmin yhteys aivojen toimintoihin ja osiin. Keskustelu aivoista ja tietoisuudesta onkin pitkälti korvannut puheen sielusta nykyaikana.
Joissakin ajattelusuuntauksissa sielusta puhuttaessa korostetaan sen erillisyyttä ruumiista. Filosofiassa puhutaan tästä kartesiolaisena dualismina.
Kirjallisuutta

Churchland, Patricia Smith: Neurofilosofia.  ((Brain-wise: Studies in neurophilosophy, 2002.) Suomentanut Kimmo Pietiläinen)  Helsinki:  Terra cognita, 2004.  ISBN 952-5202-81-X
Damasio, Antonio: Descartesin virhe: Emootio, järki ja ihmisen aivot.  ((Descartes’ error, 1994.) Suomentanut Kimmo Pietiläinen)  Helsinki:  Terra cognita, 2001.  ISBN 952-5202-49-6
Dennett, Daniel C.: Tietoisuuden selitys.  ((Consciousness explained, 1991.) Suomentanut Tiina Kartano)  Helsinki:  Art House, 1999.  ISBN 951-884-190-X
Dennett, Daniel C.: Miten mieli toimii.  ((Kinds of minds: Towards an understanding of consciousness, 1997.) Suomentanut Leena Nivala. Tieteen huiput)  Helsinki:  WSOY, 1997.  ISBN 951-0-21531-7
Sandström, Marita: Psyyke ja aivotoiminta : neurofysiologinen näkökulma. Helsinki : WSOYpro, 2010.
Providencia (saari)

Providencia
| --- | --- |
Sijainti:  13°20′20″N, 81°22′23″W San Andrés, Providencia y Santa Catalina  Kolumbia
Saariryhmä:  San Andrés, Providencia y Santa Catalina
Korkein kohta:  360 
| --- | --- |
Asukasluku:  4 147 
Kieli:  Jamaikan englanti, espanja
muokkaa - muokkaa wikitekstiä - muokkaa Wikidataa
Providencia (esp. Isla de Providencia) on vuoristoinen saari, joka sijaitsee Karibialla Costa Rican ja Jamaikan puolivälissä. Vaikka saari on lähempänä Nicaraguaa, se kuuluu Kolumbialle ja on osa San Andrés, Providencia y Santa Catalinan departementtia. Saari on 7 kilometriä pitkä ja 3,5 kilometriä leveä, ja sen korkein kohta on 360 metriä merenpinnan yläpuolella. Vuoden 2005 väestönlaskennan mukaan siellä asui yli 4 100 ihmistä.
Providencialla oli 1630–1640-luvuilla varhainen puritaaniyhdyskunta, joka oli Massachusettsiin perustetun yhdyskunnan sisarsiirtokunta.
Väestö

Saaren alkuperäinen väestö koostuu mustien orjien jälkeläisistä, jotka puhuvat äidinkielenään Jamaikan englantia mutta osaavat yleensä myös espanjaa. Vaikka Kolumbiasta tulleet siirtolaiset ovat lisänneet espanjan käyttöä Providencialla, he ovat yhä vähemmistönä saarella toisin kuin läheisellä San Andrésilla.
Luonnonpuisto

Saaren pohjoispuolella on 995 hehtaarin luonnonpuisto (esp. Parque natural de Providencia), jonka pinta-alasta 905 hehtaaria on merta. Luonnonpuistossa on suojeltuja koralliriuttoja, mangrovemetsikköjä, McBeanin laguuni ja Tres Hermanos -atolli.
Aiheesta muualla

Wikimedia Commonsissa on kuvia tai muita tiedostoja aiheesta .
Caribbean Volcanoes – The Geology of Providencia (Arkistoitu – Internet Archive) (englanniksi)
Pseudokumeeni

| Pseudokumeeni |
| --- | --- |


Tunnisteet
IUPAC-nimi:  1,2,4-trimetyylibentseeni
CAS-numero:  95-63-6
PubChem CID:  7247
SMILES:  CC1=CC(=C(C=C1)C)C
Ominaisuudet
Molekyylikaava:  C9H12
Moolimassa:  120,186 g/mol
Sulamispiste:  -44 °C
Kiehumispiste:  169 °C
Tiheys:  0,876 g/cm3
Liukoisuus veteen:  0,057 g/l (25 °C)
Pseudokumeeni eli 1,2,4-trimetyylibentseeni (C9H12) on aromaattisiin hiilivetyihin kuuluva orgaaninen yhdiste. Yhdistettä voidaan käyttää orgaanisen kemian synteeseissä muiden yhdisteiden valmistukseen. Pseudokumeeni on hemimelliteenin ja mesityleenin isomeeri.
Ominaisuudet

Pseudokumeeni on huoneenlämpötilassa väritöntä nestettä. Yhdiste on käytännöllisesti katsoen veteen liukenematonta ja liukenee paremmin useisiin orgaanisiin liuottimiin. Näitä ovat esimerkiksi etanoli, dietyylieetteri ja bentseeni. Pseudokumeeni voi reagoida elektrofiilisella aromaattisella substituutiolla esimerkiksi Friedel–Crafts-alkylointireaktiolla, joko 3- tai 5-asemiin. Näistä 5-asema on reaktiivisempi, koska 3-asemassa vierekkäisiin hiiliatomeihin sitoutuneet metyyliryhmät aiheuttavat steeristä estettä. Pseudokumeeni voidaan hapettaa laimean typpihapon tai ilman avulla trimelliittihapoksi tai trimelliittihappoanhydridiksi. Ilmahapetuksessa katalyyttinä käytetään koboltin ja mangaanin suolojen sekä bromin seosta. Pseudokumeeni on myrkyllistä ja ärsyttää ihoa, silmiä ja hengitysteitä. Se voi myös vaurioittaa keskushermostoa.
Valmistus ja käyttö

Pseudokumeenia esiintyy kivihiilitervassa ja sitä voidaan eristää maaöljyn jalostuksessa muodostuvasta niin kutsutusta C9-fraktiosta, joko tislaamalla (niin kutsuttu superfraktiointi) tai muodostamalla saostuva kompleksi urean kanssa. Muita tapoja yhdisteen valmistamiseen ovat ksyleenin isomeerien (o-ksyleeni) metylointi metyylikloridilla tai kaasufaasissa tasahtuva ksyleenin disproportioituminen.
Pseudokumeeni voidaan isomeroida mesityleeniksi tai hemimelliteeniksi tai alkyloida, jolloin tuotteina muodostuu dureenia, isodureenia, preniteeniä ja pentametyylibentseeniä. Aine voidaan myös hapettaa trimelliittihapoksi ja trimelliittihappoanhydridiksi. Muita pseudokumeenista valmistettavia yhdisteitä ovat eräät väriaineet, hajusteet ja E-vitamiinin valmistukseen tarivttava 2,3,5-trimetyylianiliini. Pseudokumeenia voidaan käyttää myös tuikeilmaisimissa ja bensiinin lisäaineena.
Puhevika

Puhevika on kykenemättömyyttä muodostamaan virheettömästi jotakin tai joitakin äänteitä. Yleisemmät äänteet ovat r, l ja s. Puhevika huomataan yleensä lapsena ja siihen saa apua puheterapiassa. On myös monia aikuisia, joilla on puhevika. Yleensä puhevika korjataan lapsena.
Proud Mary

| ”Proud Mary” Creedence Clearwater Revival |
| --- | --- | --- |

Singlen tiedot
 Albumilta: Bayou Country
 Julkaistu: tammikuu 1969
 Tuottaja(t): John Fogerty
 Tyylilaji: rock
 Kesto: 03.07
 Levy-yhtiö: Fantasy
Creedence Clearwater Revivalin muut singlet
| ”I Put a Spell on You” 1968 | ”Proud Mary” 1969 | ”Bad Moon Rising” 1969 |
Proud Mary on rock-yhtye Creedence Clearwater Revivalin kappale, jonka sävelsi ja sanoitti John Fogerty vuonna 1968. Kappale julkaistiin tammikuussa 1969 singlenä ja yhtyeen toisella albumilla Bayou Country. Kappale nousi singlelistan kakkoseksi ja nosti CCR:n suosituksi yhtyeeksi.